  Виталий Пронин Висьыны усемъёс пӧлын 6 процентэз пуныос. 2014-тӥ арын соос 90 пусъемын ке вал, кылем арын - 125.Россельхознадзорлэн Киров улосъя но Удмуртияя управлениеныз кивалтӥсьлэн воштӥсез Фарит Мандиев верамъя, висьыны усемъёс пӧлын 78 процентэз кыр пӧйшуръёс, 10 процентэз коӵышъёс но 6 процентэз пуныос, гурт пудо-животъёс луо. Кышкыт учыръёс пусйымтэ Шаркан но Камбарка ёросъёсын гинэ. Уката трос соос Балезино палъёсын - 19 учыр.Жаляса верано, югдур уг буйга туэ но - 5 учыр пусъемын ни. Урмонлэсь утиськыны ӟеч амал - вакцина. Но берло аръёсы шаерамы талы тырмыт саклык ӧз висъяськылы. Соин ик улон возьматӥз: котьмае дыраз лэсьтоно. Туэ арлы вакцина басьтонлы элькун бюджетын коньдон чакламын ни. Нош специалистъёс вазисько калыклы: кырын ветлӥсь пӧйшуръёс, коӵыш-пуныос куртчизы ке, ӝегатскытэк вазиське эмъясьёс доры.Элина Кумачёва Туспуктӥз А. Горбунов Теги: тазалык эмудыс  